நீட் தேர்வை தமிழக மாணவர்கள் எதிர்கொள்ளும் வகையில், தமிழகம் முழுவதும் 412 மையங்களில் பயிற்சி அளிக்கப்படுகிறது. இந்த மையங்கள் இன்று முதல் செயல்படத் தொடங்க உள்ளன. விடுமுறை நாள்களில் மூன்று மணி நேரம் இந்தப் பயிற்சி நடத்தப்படும். பள்ளி முடிந்து மாலை நேரங்களிலும் பயிற்சிகளை நடத்த நடவடிக்கை எடுக்கப்பட்டுள்ளது. கடந்த ஆண்டு நீட்டில் இருந்து விலக்கு கோரும் வழக்கு நிலுவையில் இருந்ததால், 3 மாதம் மட்டுமே பயிற்சி அளிக்க முடிந்தது. அதனால், அரசுப் பள்ளிகளில் இருந்து 24 மாணவர்கள் மட்டுமே மருத்துவக் கல்வியில் சேர முடிந்தது. இந்த ஆண்டு 2 லட்சம் மாணவர்கள் நீட் தேர்வு எழுதுவார்கள் என எதிர்பார்க்கப்படுகிறது. அரசுப் பள்ளிகள் பயிலும் மாணவர்கள் குறைந்தபட்சம் 1000 மாணவர்கள் மருத்துவப் படிப்பில் சேரும் வகையில் திறமையான ஆசிரியர்களைக் கொண்டு பயிற்சி அளிக்க நடவடிக்கை எடுக்கப்பட்டுள்ளது. இதற்காக 3,100 ஆசிரியர்கள் பயிற்சி கொடுக்கும் பணியில் ஈடுபடுவார்கள். தமிழகத்தில் நீட் தேர்வு எழுத ஆயிரம் தேர்வு மையங்கள் தயார் நிலையில் உள்ளன.